### Beslutning

Alexander Henriksen, Vivian Clausen, Nicolaj Schmidt, Inger Andreasen og Mathias Overgaard kunne tiltræde indstillingen i overensstemmelse med Magistratens anbefaling.

Joachim Kjær kunne ikke tiltræde indstillingen.

Winnie Nørgaard var forhindret i at deltage i udvalgets behandling af sagen.

Endelig vedtagelse af forslag til lokalplan nr. 1105, udvidelse af [adresse] og Tillæg nr. 49 til kommuneplan 2017.

### Resumé

Lokalplanen gælder for [adresse] på [adresse]. Lokalplanområdet er ca. 32.000 m2 stort, ligger i byzone og er ved planens udarbejdelse privatejet.

Lokalplanen er udarbejdet med baggrund i [adresse] ønsker om at ombygge og udvide med flere butikker, biograf, erhverv og boliger.

Ombygningen og udvidelsen vurderes – i overensstemmelse med målsætningerne i Kommuneplan 2017 - at løfte kvaliteten af det omgivende bymiljø og skabe et godt byliv.

[adresse] udvides i østlig retning mod [adresse] og nordlig retning mod [adresse] med butikker og erhverv. Ovenpå centeret etableres en biograf med flere sale og boligbebyggelse i varierende højde på 5 og 6 etager mod [adresse] og [adresse].

Bruttoetagearealet for lokalplanområdet må ikke overstige 56.000 m2 inklusiv det eksisterende storcenter svarende til en bebyggelsesprocent på ca. 175. Lokalplanen giver mulighed for i alt 20.400 m2 til detailhandel, og der gives mulighed for opførelse af op til 4.000 m2 til erhvervsformål og 14.200 m2 til boligformål svarende i dette projekt til ca. 250 boliger i varierende størrelser. 30 % af boligerne er familieboliger. Der er ikke stillet krav om etablering af almene boliger, da et todelt ejerskab vil vanskeliggøre opførelse, drift og udvikling af centeret.

Lokalplanen er ikke i overensstemmelse med kommuneplanens konkrete rammer, da projektet overskrider højden og tætheden på den gældende ramme og der er derfor udarbejdet Tillæg nr. 49 til Kommuneplan 2017.

Lokalplanforslag og kommuneplantillæg har været i otte ugers offentlig høring, og der er indkommet tre høringssvar. Et svar uden bemærkninger til projektet, et svar stiller spørgsmålstegn ved parkeringsnormerne og et svar med ønske om afvisning af projektet.

Der er i forbindelse med lokalplan og kommuneplantillæg indgået en udbygningsaftale mellem kommune og bygherre omhandlende infrastrukturanlæg i nærområdet samt etablering af træbeplantning langs [adresse].

### Indstilling

Det indstilles

At 1) forslag til lokalplan nr. 1105 godkendes til endelig vedtagelse,

At 2) forslag til Tillæg nr. 49 til Kommuneplan 2017 godkendes til endelig vedtagelse,

At 3) forslag til udbygningsaftale godkendes til endelig vedtagelse,

At 4) bemærkninger fra den offentlige høring besvares, som det det fremgår af afsnit 5.8.

### Sagens forløb

09-01-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-01-2020 Magistraten

Fremsendes til [adresse] med bemærkning, at Magistraten i mødet den 13. januar 2020 anbefaler, at byrådet tiltræder Magistratsafdelingen for Teknik og Miljøs indstilling af 11. december 2020.

Joachim Kjær tog forbehold.

 22-01-2020 [adresse]
Fremsendes til Teknisk Udvalg til behandling i henhold til beslutning i byrådets møde den 22. januar 2020.
 29-01-2020 Teknisk Udvalg

Alexander Henriksen, Vivian Clausen, Nicolaj Schmidt, Inger Andreasen og Mathias Overgaard kunne tiltræde indstillingen i overensstemmelse med Magistratens anbefaling.

Joachim Kjær kunne ikke tiltræde indstillingen.

Winnie Nørgaard var forhindret i at deltage i udvalgets behandling af sagen.